CELEX: 62006CA0319
Language: et
Date: 2008-06-19 00:00:00
Title: Kohtuasi C-319/06: Euroopa Kohtu (esimene koda) 19. juuni 2008 . aasta otsus — Euroopa Ühenduste Komisjon versus Luksemburgi Suurhertsogiriik (Liikmesriigi kohustuste rikkumine — Töötajate lähetamine — Teenuste osutamise vabadus — Direktiiv 96/71/EÜ — Avaliku korra sätted — Iganädalane puhkeaeg — Kohustus esitada lähetusega seotud dokumendid siseriiklike asutuste korraldusel — Kohustus määrata ad hoc esindaja, kes asub Luksemburgis ja kelle käes on hoiul kõik kontrollimiseks vajalikud dokumendid)

15.8.2008   
            
            
               ET
            
            
               Euroopa Liidu Teataja
            
            
               C 209/4
            
         Euroopa Kohtu (esimene koda) 19. juuni 2008. aasta otsus — Euroopa Ühenduste Komisjon versus Luksemburgi Suurhertsogiriik
   (Kohtuasi C-319/06) (1)
   
   (Liikmesriigi kohustuste rikkumine - Töötajate lähetamine - Teenuste osutamise vabadus - Direktiiv 96/71/EÜ - Avaliku korra sätted - Iganädalane puhkeaeg - Kohustus esitada lähetusega seotud dokumendid siseriiklike asutuste korraldusel - Kohustus määrata ad hoc esindaja, kes asub Luksemburgis ja kelle käes on hoiul kõik kontrollimiseks vajalikud dokumendid)
   (2008/C 209/06)
   Kohtumenetluse keel: prantsuse
   Pooled
   
      Hageja: Euroopa Ühenduste Komisjon (esindajad: J. Enegren ja G. Rozet)
   
      Kostja: Luksemburgi Suurhertsogiriik (esindaja: C. Schiltz)
   Kohtuasja ese
   Liikmesriigi kohustuste rikkumine — EÜ artiklite 49 ja 50 rikkumine ning Euroopa Parlamendi ja nõukogu 16. detsembri 1996. aasta direktiivi 96/71/EÜ töötajate lähetamise kohta seoses teenuste osutamisega (EÜT L 18, lk 1; ELT eriväljaanne 05/02, lk 431) artikli 3 lõike 1 ja lõike 10 ebaõige ülevõtmine — Kohustus omada Luksemburgis asuvat ad hoc esindajat, kes säilitaks kõiki kontrollimisel vajalikke dokumente — Niisuguste siseriiklike töötingimusi käsitlevate sätete kohaldamine, mis erinevad direktiivis sätestatud nõuetest.
   Resolutiivosa
   
               1.
            
            
               Luksemburgi Suurhertsogiriik on rikkunud Euroopa Parlamendi ja nõukogu 16. detsembri 1996. aasta direktiivi 96/71/EÜ „Töötajate lähetamise kohta seoses teenuste osutamisega” artikli 3 lõikest 1 koostoimes sama artikli lõikega 10 ning EÜ artiklitest 49 ja 50 tulenevaid kohustusi, kuna ta
               
                           —
                        
                        
                           on kuulutanud Euroopa Parlamendi ja nõukogu 16. detsembri 1996. aasta direktiivi 96/71/EÜ „Töötajate lähetamise kohta seoses teenuste osutamisega” ülevõtmist ja tööõiguse kohaldamise järelevalvet käsitleva 20. detsembri 2002. aasta seaduse artikli 1 lõike 1 punktid 1, 2, 8 ja 11 kohustuslikeks säteteks, mis kuuluvad siseriikliku avaliku korra kohaldamisalasse,
                        
                     
                           —
                        
                        
                           on võtnud direktiivi 96/71 artikli 3 lõike 1 esimese lõigu punkti a sätted üle mittetäielikult,
                        
                     
                           —
                        
                        
                           on 20. detsembri 2002. aasta seaduse artikli 7 lõikes 1 sätestanud kontrollimiseks vajalikele andmetele pädevate siseriiklike asutuste juurdepääsu käsitlevad tingimused viisil, mis ei ole piisavalt selge, et tagada töötajaid Luksemburgi lähetada soovivatele ettevõtjatele õiguskindlus,
                        
                     
                           —
                        
                        
                           on nimetatud seaduse artiklis 8 sätestanud, et kontrollimiseks vajalikud dokumendid peavad olema hoiule antud Luksemburgis asuva ad hoc esindaja kätte.
                        
                     
         
               2.
            
            
               Mõista kohtukulud välja Luksemburgi Suurhertsogiriigilt.
            
         
      (1)  ELT C 224, 16.9.2006.